Ako sa pripraviť na svadobné zvyky a tradície II?
Svadba je slávnostný rituál, kde sa na efektoch a svadobných dekoráciách nešetrí. Každá dobre premyslená a najkrajšia svadba si žiada dokonalú svadobnú výzdobu. Atmosféra svadby by mala byť predovšetkým štýlovo jednotná. Slávnostná svadobná tabuľa by mala ladiť s autami, svadobnými krabičkami na výslužku, a aj s ďalšími svadobnými dekoráciami či výzdobou. Ako sa pripraviť na svadobné zvyky a tradície?
Svadobné zvyky a tradície
Svadobná torta
Tortu, ktorá sa väčšinou krája po obede, patrí k ďalším tradičným bodom programu svadby. Opäť sa k tomuto aktu viaže legenda – ten, kto uchopí nôž, bude v manželstve hrať prvé husle, nie ten, čo len položí ruku na toho druhého.
Prečítajte si aj: Ako sa pripraviť na svadobné zvyky a tradície I?
Nikto by nemal tortu odmietnuť – všetci musia z torty ochutnať – vrátane nevesty a ženícha, inak to prinesie smolu ako novomanželom, tak tomu, čo neochutnal.
Tanec novomanželov a rodičovský tanec
Medzi svadobné zvyky patrí tiež sólo pre novomanželov. Hostia okolo novomanželov utvoria koleso a pri tanci ich zasypávajú papierovými konfetami.
Ďalšie sólo patrí neveste so svojím otcom, ženíchovi s matkou a následne neveste so ženíchovým otcom a ženíchovi s nevestinou matkou.
Hádzanie kytice
Obľúbenou atrakciou pre nezadané dievčatá je hádzanie kytice. Nevesta sa postaví chrbtom k polkruhu dievčat, aby nevedela, komu kyticu hádže.
To dievča, ktoré kyticu chytí, sa do roka vydá. Kytica by nemala spadnúť na zem, to nosí smolu.
Povery s počasím počas svadby
- Ak svieti v deň obradu slnko, bude v manželstve slnečná pohoda.
- Ak prší v deň svadby, prší novomanželom šťastie.
- Jasný svadobný deň znamená radosť v spoločnom živote.
- Keď vo svadobný deň padá sneh, znamená to šťastie, radosť a bohatstvo.